江行遇梅花之作
作者：岑參
朝代：唐

paragraphs: 江畔梅花白如雪，使我思鄉膓欲斷。
摘得一枝在手中，無人遠向金閨說。
願得青鳥啣此花，西飛直送到我家。
胡姬正在臨窗下，獨織留黃淺碧紗。
此鳥啣花胡姬前，胡姬見花知我憐。
千說萬說由不得，一夜抱花空館眠。
（見伯二五五五卷，轉錄自《文獻》十三輯廖立《敦煌殘卷岑詩辨》）（〖1〗李嘉言《岑詩繫年》云：「案岑參江陵人，而足跡不及江陵以東。
此曰：『西飛直送到吾家』，其非岑作明矣。
」〖2〗廖立云：「今覈對膠片，此詩題下署名爲岑參〖原字作𠫭〗，不知何故《繫年》未提此點。
」「詩中所言胡姬，恐怕也是寄託之辭，勿須考證岑參家中是否真有一個胡姬。
這是寫詩，不是寫史，香草美人，均非實指。
《江行》爲岑參之作，似勿須多辨。
」）。